b"\n_START_ARTICLE_\nJes\xc3\xbas Pacheco\n_START_SECTION_\nBiografia [cal\xc2\xa0citaci\xc3\xb3]\n_START_PARAGRAPH_\nEs va llicenciar en filologia catalana i castellana a la Universitat Aut\xc3\xb2noma de Barcelona. Diploma CAP per l'Institut de Ci\xc3\xa8ncies de l'Educaci\xc3\xb3 de la UAB. Ha fet cursos de doctorat._NEWLINE_Ha estat jugador d'escacs de primera categoria, exfederat. Ha estat membre de diversos jurats literaris, director de cinef\xc3\xb2rum, a la Biblioteca Frederica Montseny de Canovelles, de 2004 a 2009 ha portat les Tert\xc3\xbalies liter\xc3\xa0ries de l'Ajuntament de Sant Celoni._NEWLINE__NEWLINE_Actualment viu a Sant Celoni, \xc3\xa9s director i treballador d'una empresa de construcci\xc3\xb3 de cases, rehabilitaci\xc3\xb3 d'habitatges i especialista en restauraci\xc3\xb3 de masies i de monuments. Aprofita les hores de feina manual per anar rumiant les seves obres, i quan li ve la inspiraci\xc3\xb3 anota les idees en una llibreta, que quan torna a casa converteix en literatura.\n_START_SECTION_\nObres\n_START_PARAGRAPH_\nTots els \xc3\xa0ngels del m\xc3\xb3n_NEWLINE_Recull de 20 contes on en Xus expressa tot el seu talent literari amanint la seva imaginaci\xc3\xb3 i una t\xc3\xa8cnica acurada amb la cultura que s'obt\xc3\xa9 dels grans autors universals. Entre llegendes i mitologia, pors i el m\xc3\xb3n interior, (m\xc3\xa9s espiritual o irreverent) els \xc3\xa0ngels apareixen i ho aclaparen tot._NEWLINE_Guanyador del XIII Premi de Narrativa Ribera d'Ebre 1995._NEWLINE_Anomeneu-lo amor_NEWLINE_Recull de 27 contes imaginatius i punyents que treuen suc de les trifulgues de les relacions humanes vestides d'amor i nues de sexe. Trobar ingredients suggestius o inesperats explicats amb una fina ironia \xc3\xa9s l'especialitat de la casa, i en aquesta obra s'hi ha llu\xc3\xaft._NEWLINE_Finalista del 1r Premi de Narrativa Bearn 1997._NEWLINE_Ficcionaris _NEWLINE_Consta de dues parts molt diferents. El joc m\xc3\xa9s llarg s\xc3\xb3n contes molt curts on l'autor ha portat al l\xc3\xadmit la capacitat de s\xc3\xadntesi de les idees ocurrents i originals. Els ponts trencats enlla\xc3\xa7a amb els treballs anteriors i amb un m\xc3\xb3n particular on els llibres hi tenen un paper molt destacat._NEWLINE_Finalista del 1r Premi de Narrativa de Sant Just Desvern 1999."